केंद्रीय गृह मंत्री अमित शाह का इंटरव्यू: 'सत्ता से बाहर रहना एक परिवार को बर्दाश्त नहीं'
नरेंद्र मोदी के सत्ता में 20 साल पूरे होने पर गृहमंत्री अमित शाह ने एक स्पेशल इंटरव्यू कहा कि पहली बार देश को मजबूत इच्छा शक्ति वाला प्रधानमंत्री मिला है। शाह ने कहा कि पीएम मोदी का लक्ष्य सत्ता में रहना नहीं, देश बदलना है।
नई दिल्ली: नरेंद्र मोदी के सत्ता में 20 साल पूरे होने पर गृहमंत्री अमित शाह ने एक स्पेशल इंटरव्यू कहा कि पहली बार देश को मजबूत इच्छा शक्ति वाला प्रधानमंत्री मिला है। शाह ने कहा कि पीएम मोदी का लक्ष्य सत्ता में रहना नहीं, देश बदलना है। अमित शाह ने मोदी को सबसे बड़ा रिफॉर्मर बताते हुए कहा कि उन्होंने गुजरात से लेकर दिल्ली तक विकास का नया मॉडल बनाया। पीएम मोदी के ट्रिपल तलाक, नोटबंदी और जीएसटी जैसे बड़े फैसलों का बचाव करते हुए अमित शाह ने कहा कि नरेंद्र मोदी जिद नहीं जोखिम लेकर फैसला करते हैं ऐसे फैसले मोदी के अलावा और कोई नहीं ले सकता था। विरोधियों पर निशाना साधते हुए अमित शाह ने कहा कि सोची-समझी साजिश के तहत प्रधानमंत्री मोदी की इमेज को नुकसान पहुंचाने की कोशिश की जाती है।